Shanieka Ricketts (s. 2. helmikuuta 1992) on jamaikalainen kolmiloikkaaja. Hän on saavuttanut hopeaa Kansainyhteisön kisoissa 2018, Pan-Amerikan kisoissa 2019 ja MM-kilpailuissa 2019. Lisäksi hän on ollut MM-kilpailuissa kahdeksas 2017 ja yhdestoista 2015. Sisäratojen MM-kilpailuissa hän sijoittui kahdeksanneksi 2016 ja kymmenenneksi 2018. Rio de Janeiron olympialaisissa 2016 hän karsiutui loppukilpailusta. Hän hyppäsi ennätyksensä 14,93 elokuussa 2019 Zürichissä voittaessaan Timanttiliigan osakilpailun, ja Dohan MM-kilpailuissa hän ylsi tulokseen 14,92.